d acu kan yuɣal uqelmun s iḍarren  sb 40, d inzi iqṣed-d seg-s mi ara tili tɣawsa mačči deg umkan-is neɣ tbeddel liḥala-s iseg tettwassen yakan, adeg-is ad t-yawi win ur nuklal, yewwi-t-id ɣef tmetti-nneɣ ibeddel kullec deg-s d ungifen i iḥekkmen tamurt, kullec yetti, yenneqlab ukessar d usawen, akken qqaren ulac dexxan mebla times sb 46, d inzi i d-yewwi ɣef Sima asmi yenhewwal lḥal-is, ul-is yekkat, tcedha Maziɣ, tebɣa ad as-taru, anamek-is, limer ur tebɣi ara, ur t-yebɣi ara wul-is, ur tettaweḍ ara ad yetti lḥal-is akken neɣ ad ttnadi ad as-tehḍer, ulac taɣawsa mebla sebba, qqaren-t-id zik mi ara icukk yiwen deg kra, neɣ ad as-d-iban ṭṭerf n lxiḍ deg kra n temsalt, ad icukk deg-s, ad ak-yini armi d ɛacu yellan, wama times ma ulah-itt ayɣer yella wabbu.